Na temelju članka 127. stavka 4. Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 136/14. – RUSRH., 152/14., 7/17. i 68/18.) i članka555. Statuta Doma učenica Dubrovnik, Domski odbor na 22. sjednici održanoj 20. svibnja 2019. godine raspisuje

**NATJEČAJ**

**za imenovanje ravnatelja/ice** **Doma učenica Dubrovnik**

Kandidati za ravnatelja/icu moraju ispunjavati sljedeće nužne uvjete:

1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
2. sveučilišni diplomski studij ili
3. integrirani preddiplomski i diplomski sveučilišni studij ili
4. specijalistički diplomski stručni studij
5. položen stručni ispit za nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi,
6. uvjete propisane člankom 106. Zakona o odgoju i obrazovanju u osnovnoj i srednjoj školi,
7. najmanje osam godina radnog iskustva u školskim i drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Ravnatelja/icu se imenuje na pet godina.

Kandidati za ravnatelja/icu dužni su priložiti sljedeće dokumente u izvorniku ili ovjerenom presliku:

– vlastoručno potpisanu prijavu na natječaj,

– životopis,

– dokaz o stečenoj stručnoj spremi,

– domovnicu, odnosno dokaz o državljanstvu,

– potvrdu ili elektronički zapis o podacima evidentiranim u bazi podataka HZMO-a

 (ne starije od 30 dana),

– dokaz o radnom iskustvu u školskim ili drugim ustanovama u sustavu obrazovanja ili u tijelima

 državne uprave nadležnim za obrazovanje – potvrda ustanove o vrsti poslova i trajanju radnog

 odnosa,

– dokaz o položenome stručnom ispitu (ako je prema zakonskoj obvezi kandidat morao polagati

 stručni ispit) ili dokaz da je osoba oslobođena polaganja stručnog ispita,

– dokaz o stjecanju pedagoško-psihološkog obrazovanja/pedagoških kompetencija (za

 kandidate koji su bili u obvezi stjecanja tih kompetencija sukladno Zakonu o odgoju i

 obrazovanju u osnovnoj i srednjoj školi),

– uvjerenje da nema zapreke za zasnivanje radnog odnosa u školskoj ustanovi sukladno čl. 106.

 Zakona o odgoju i obrazovanju u osnovnoj i srednjoj školi (ne starije od 30 dana),

– pisanu suglasnost prema kojoj Dom može od Ministarstva pravosuđa zatražiti izdavanje

 posebnog uvjerenja za fizičke osobe sukladno članku 13. i članku 14. stavak 2. Zakona o

 pravnim posljedicama osude, kaznenoj evidenciji i rehabilitaciji (NN 143/12, 105/15, 32/17)

– program rada za mandatno razdoblje.

Program rad mora sadržavati ciljeve, aktivnosti, proračun, vremenski tijek, projekte i ostale elemente koji opisuju što će se i kako provoditi u slijedećem mandatnom razdoblju.

Kandidati će predstaviti program rada za mandatno razdoblje sukladno odredbama Zakona o odgoju i obrazovanju u osnovnoj i srednjoj školi.

Kandidatu prijavljenom za mjesto ravnatelja posebno se boduju dodatne kompetencije a koje se dokazuju na sljedeći način:

1. Poznavanje stranog jezika dokazuje se diplomom odnosno drugom ispravom o završenom studiju stranog jezika, preslikom indeksa o završenom kolegiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju poznavanja stranog jezika.
2. Osnovne digitalne vještine dokazuju se diplomom ili drugom ispravom o završenom studiju iz područja informatike, preslikom indeksa o završenom kolegiju informatike, potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informatike, o završenoj edukaciji stjecanja digitalnih vještina.
3. Iskustvo rada na projektima dokazuje se potvrdom, uvjerenjem ili drugom ispravom o radu na projektu.

Na natječaj se mogu prijaviti osobe oba spola.

Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te osim dokaza o ispunjavanju traženih uvjeta iz natječaja priložiti u izvorniku ili ovjerenom presliku sve ostale dokaze kojima dokazuju prednost pri zapošljavanju prema posebnom zakonu.

Kandidati koji se pozivaju na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17.) uz prijavu na natječaj dužni su pored svih dokaza o ispunjavanju traženih uvjeta iz natječaja, priložiti u izvorniku ili ovjerenom presliku i dokumentaciju propisanu člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, koji su navedeni na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Svi osobni podaci iz prijava kandidata prikupljaju se i obrađuju isključivo u svrhu provedbe natječaja, a kandidati podnošenjem prijave pristaju na navedeno u skladu s Uredbom o zaštiti osobnih podataka.

Rok za podnošenje prijava je 8 dana od objave natječaja u Narodnim novinama i mrežnim stranicama škole.

Prijave na natječaj s potrebnom dokumentacijom dostavljaju se u zatvorenoj omotnici osobno ili poštom na adresu: Dom učenica Dubrovnik, Branitelja Dubrovnika 27, 20000 Dubrovnik s naznakom: »Za natječaj za imenovanje ravnatelja – ne otvarati«.

Nepotpune i nepravovremene prijave neće se razmatrati.

O rezultatima natječaja kandidati će biti pisano obaviješteni u roku od 45 dana od isteka roka za podnošenje prijava.

Klasa: 112-03-02/19-01/01

Urbroj: 2177-122-04-19-01

**Dom učenica Dubrovnik**